Diari Oficial de la Generalitat Valenciana


Sumari del DOGV 7256, del 16-04-2014 (2014/3438)

Convocatòria de l'Assemblea General ordinària.
----------------------------------------------

### Dades del document

Número de DOGV
:   7256

Data del DOGV
:   16-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3438


Organisme emissor
:   Caixa Rural San Isidro de Vilafamés, SCOOP Crèd. V.

Tipus de document
:   Convocatòria

Convocatòria de l'Assemblea General ordinària. [2014/3438]  
En compliment de l'acord adoptat pel Consell Rector d'aquesta entitat en la sessió de data 10 d'abril de 2014, i de conformitat amb el que legalment i estatutàriament hi ha establit, es convoca a tots els socis d'aquesta Caixa Rural San Isidro de Vilafamés, SCCV, per a celebrar Assemblea General ordinària el pròxim divendres dia 23 de maig de 2014, en el saló d'actes d'aquesta caixa rural, situat a Vilafamés (Castelló), en l'avinguda Ferrer Forns, número 4, a les 21.30 hores en primera convocatòria i a les 22.00 hores en segona, a fi de tractar dels diferents punts del següent  
Ordre del dia  
1. Examen i aprovació de la gestió social, dels comptes anuals i l'informe de gestió de l'entitat corresponents a l'exercici 2013.  
2. Aprovació, si escau, de la proposta de distribució dels resultats de l'exercici 2013.  
3. Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses d'aquest fons per a l'exercici en curs. Autorització al Consell Rector perquè ostente facultats en l'àmbit de la gestió del Fons de Formació i Promoció Cooperativa respecte del pressupost de 2015 fins a la celebració de la pròxima Assemblea General ordinària.  
4. Aprovació de la retribució de les aportacions socials corresponents a l'exercici de 2014; ratificació dels pagaments a compte realitzats en 2013. Delegació en el Consell Rector, fins a la celebració de l'Assemblea General ordinària de l'any 2015, per a la fixació del tipus d'interès de les aportacions al capital social, temps i forma de pagament.  
5. Informació sobre la incorporació de Caixa Rural San Isidro de Vilafamés, SCCV, al nou grup cooperatiu Cajamar i adopció, si escau, dels acords complementaris i/o addicionals que pogueren ser necessaris.  
  
6. Autorització per l'Assemblea General, de conformitat amb els estatuts socials, per a la transmissió d'un element de l'immobilitzat (solar d'ús industrial) i delegació en el Consell Rector per a l'execució del present acord.  
7. Elecció per a la renovació estatutària de membres del Consell Rector i suplent.  
8. Nomenament i si escau renovació dels auditors de comptes.  
9. Ratificació de l'acord adoptat pel Consell Rector, consistent en la modificació dels estatuts socials per a adaptar-los a les observacions realitzades pel Registre de Cooperatives de la Comunitat Valenciana, en relació al capítol corresponent al grup cooperatiu Caixes Rurals Unides i de l'entitat capçalera i posteriorment al grup cooperatiu Cajamar i de l'entitat capçalera.  
10. Suggeriments i preguntes en relació amb els assumptes de la convocatòria.  
11. Concessió de facultats al Consell Rector, al seu president i la secretària del Consell, així com als corresponents substituts estatutaris.  
  
12. Aprovació immediata de l'acta per la mateixa Assemblea o en defecte d'açò, designació de dos socis, amb els seus suplents, per a l'aprovació ulterior d'aquella, juntament amb el president, dins dels 15 dies següents.  
  
Vilafamés, 10 d'abril de 2014.- El president: Alejandro Verdoy Torlá.  
  
Nota. Conforme al que es disposa en l'article 34 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea. Els socis tenen dret a rebre gratuïtament, prèvia sol·licitud per escrit, còpia dels indicats documents.